Беседа:Тъжа

message: най-...
"най-живописното балканско селце" ми звучи приятно, но май не е много добро за енциклопедия. --85.180.113.135 23:33, 19 януари 2006 (UTC)

message: Село Тъжа (1525 жители) е живописно балканско селце. Неслучайно в Тъжа е локализиран един от местните офиси на Дирекцията на Национален парк “Централен Балкан”, тъй като селото е основен изходен пункт за най-атрактивната част в югоизточния участък на парка. От тук започва красивото Тъжанско ждрело, формиращо най-югоизточните разклонения на природния резерват “Джендема”, а удобни планински пътеки отиват и до другия природен резерват – “Соколна” и хижа “Соколна”. От тук тръгват най-преките туристически пътеки за върховете Триглав и Мазалат. От тук най-бързо се стига до хижа “Русалка”, а маркираната туристическа пътека води към билото на Стара планина, където се слива с Европейския туристически маршрут Е-3. Недалеч от селото могат да се видят и две природни забележителности – водопадите Пръскалото и Търниченско пръскало. Освен като “врата” към Централен Балкан, Тъжа е много колоритна и като село. В читалището на селото е уреден местния Исторически музей с интересна археологическа и етнографска сбирки. В стара възрожденска къща пък, е поставено началото на галерия с постоянна изложба от картини за Тъжа и Тъжанската природа и малка пластика от местни творци. Най-голяма атракция, обаче, представлява вилата на Димитър Манолов – реставрирана възрожденска къща, превърната в Арт-галерия с ателие, където самоукия художник-приложник се занимава с модерна рисувана дървопластика. Специално внимание заслужава също уникалната частна колекция от над 30 кукерски хлопки на Илия Каравълков, изработени от най-добрите стари майстори-звънари в България, а самият той е майстор на кукерските маски за карнавала. Традиционният за района Кукерски карнавал тук се провежда една седмица преди Сирни Заговезни и е популярен с името “Старчешка булка”. В някои от старите възрожденски къщи под асмата или край оджака може да се дегустират вкусни домашни гозби, а вече дори и да се отседне за ден-два или седмица. За разнообразие може да се посети и механа “Старата къща”, предлагаща също автентична възрожденска обстановка и красива панорама към Балкана.
Поради невероятната природа, която най-вече се изразява с красотата си около река Тъжа, с неповторимо красивите вирове и удобни до тях пътеки, селото е посещавано от нарастващ брой туристи.Напоследък се развива тенденцията за закупуване на имоти от по-заможни българи /предимно от гр.Стара Загора/, които търсят спокойствие в прохладата на екологично чистия район с неповторим въздух и изобилие от студена балканска вода.Това придава на селото вече нов по-съвременен и по-модерен облик, който за в бъдеще все повече ще се развива.
Според легендата р. Тъжа  и самото село носи наименованието си от сълзите на една девойка. По време на турското нашествие турците отвлекли сестрата на Иван Шишман Мара.В околностите на Тъжа те преминавали през Балкана. Тя толкова много плакала , че от сълзите и се образувала река , която и до днес е запазила в себе си сълзите на девойката. Нарекли я Тъжа от тъжна.
През юни месец 2006 г. е открит невероятно зрелищния маршрут- екопътека "Бабско пръскало"
--Лорд Бъмбъри (беседа) 12:29, 10 април 2012 (UTC)
thread_title:  Вероятно копиран текст